                      højesterets kendelse
                       afsagt tirsdag den 22. september 2015
sag 118/2015
kim ejlertsen
(advokat finn roger nielsen)
mod
p. j. caravan a/s
(advokat rune tarnø)
og
intercamp a/s
(advokat carsten hove)
i tidligere instanser er truffet beslutning af retten i roskilde den 2. december 2014 og afsagt
kendelse af østre landsrets 12. afdeling den 14. januar 2015.
i påkendelsen har deltaget tre dommere: thomas rørdam, jens peter christensen og lars
hjortnæs.
østre landsrets kendelse, hvorved der skete afvisning af kære af byrettens fastsættelse af
sagsomkostninger, jf. retsplejelovens § 389, stk. 2, er med procesbevillingsnævnets tilladelse
indbragt for højesteret af kim ejlertsen.
påstande
kærende, kim ejlertsen, har nedlagt påstand om, at han tilkendes sagsomkostninger med
henvisning til den forligsmæssige afslutning på sagen, subsidiært at sagens omkostninger op-
hæves, dog således at de indkærede in solidum – alternativt hver for sig – betaler retsafgift på
4.470 kr. og udgift til skønsmand på 1.718,75 kr. mere subsidiært at sagens omkostninger
                                               - 2 -
ophæves i det hele mellem parterne og mest subsidiært at østre landsrets omkostningsken-
delse af 14. januar 2015 ophæves og hjemvises til realitetsbehandling ved østre landsret.
indkærede, intercamp a/s, har principalt påstået stadfæstelse, subsidiært hjemvisning og
mere subsidiært stadfæstelse af retten i roskildes afgørelse af 2. december 2014.
indkærede, p.j. caravan a/s, har ikke udtalt sig i anledning af kæremålet.
anbringender
kim ejlertsen har anført bl.a., at det er den samlede økonomiske forpligtelse for en part, der
er afgørende for beløbsgrænsen på 20.000 kr. i retsplejelovens § 389, stk. 2. da han ved ret-
ten i roskildes omkostningsafgørelse er blevet pålagt en samlet økonomisk forpligtelse på
30.000 kr., kræver kære ikke procesbevillingsnævnets tilladelse. dette gælder uanset, at om-
kostningsbeløbet på 30.000 kr. er tilkendt to forskellige parter med hver 15.000 kr., dvs. med
to beløb, som det hver for sig ville kræve procesbevillingsnævnets tilladelse at kære. p. j. ca-
ravan og intercamp er derimod ikke berettiget til at kære eller kontrakære de tilkendte om-
kostninger, der for dem hver især alene har en økonomisk betydning på 15.000 kr.
det har både været relevant og nødvendigt at iværksætte søgsmålet mod p. j. caravan og in-
tercamp, der leverede en campingvogn, der ikke levede op til lovens krav. der bør derfor til-
kendes hele eller delvise omkostninger. gives der medhold i, at procesbevillingsnævnets til-
ladelse er ufornøden, og vurderer højesteret, at det er mest hensigtsmæssigt ikke at tage stil-
ling til sagens omkostninger, bør sagen hjemvises til østre landsret til realitetsbehandling.
intercamp a/s har anført bl.a., at kim ejlertsen er blevet pålagt to omkostningsbeløb, der
hver for sig ikke overstiger 20.000 kr. kære kræver derfor procesbevillingsnævnets tilladelse,
jf. herved højesterets kendelse i ufr 2013.1763.
såfremt kæremålet til østre landsret ikke krævede procesbevillingsnævnets tilladelse og så-
ledes burde have været realitetsbehandlet af østre landsret, må konsekvensen være, at sagen
hjemvises til fornyet behandling ved landsretten.
                                             - 3 -
højesterets begrundelse og resultat
kærende er ved retten i roskildes omkostningsafgørelse af 2. december 2014 blevet pålagt at
betale sagsomkostninger med 15.000 kr. til hver af de indkærede. herefter findes kære af
afgørelsen at kræve tilladelse fra procesbevillingsnævnet, jf. retsplejelovens § 389, stk. 2.
højesteret stadfæster derfor landsrettens kendelse om afvisning af kæresagen.
                                       thi bestemmes:
landsrettens kendelse stadfæstes.
